অ্যান্ড্রু সাইমন্ডস
অ্যান্ড্রু সাইমন্ডস (ইংরেজি: Andrew Symonds; ৯ জুন, ১৯৭৫ — ১৪ মে, ২০২২) ছিলেন ইংল্যান্ডের বার্মিংহামে জন্মগ্রহণকারী অস্ট্রেলিয়ার আন্তর্জাতিক ক্রিকেটার। অস্ট্রেলিয়া ক্রিকেট দলের পক্ষে তিনি অল-রাউন্ডারের ভূমিকা পালন করেছেন। দুইবার ক্রিকেট বিশ্বকাপ জয়ী অস্ট্রেলিয়া দলের অন্যতম সদস্য ছিলেন তিনি। ডানহাতি মধ্যমসারির ব্যাটসম্যান এবং মিডিয়াম পেস ও অফ-স্পিনে দক্ষতা প্রদর্শন করেন। এছাড়াও তিনি ফিল্ডিংয়েও সমান দক্ষ ছিলেন। রয় ডাকনামে তিনি পরিচিতি পেয়েছিলেন। অ্যান্ড্রু সাইমন্ডসই একমাত্র খেলোয়াড় যিনি ওয়ানডে বিশ্বকাপে ৫০০০+ রান করেছেন এবং গড় ১০০-এর বেশি করেছেন।